**Договорните страни:**

**НАБАВУВАЧ: Асоцијација за демократска иницијатива**,

ул. Браќа Ѓиноски, 61, Гостивар, МБ 5460409, ЕДБ 4007000119180,

застапувана од Лулзим Хазири, извршен директор

**ДОБАВУВАЧ:** **…………….,**

ул. ……….. бр. ……, .........., МБ …………, ЕДБ ……………., застапувана од .............., претседател

НАЦРТ

**ДОГОВОР ЗА ОБЕЗБЕДУВАЊЕ НА УСЛУГА – УГОСТИТЕЛСКИ УСЛУГИ**

**ПРЕДМЕТ НА ДОГОВОРОТ**

*Член 1*

Со овој Договор се утврдуваат меѓусебните права и обврски на набавувачот и добаву­вачот за испорачување на нарачаната услуга.

*Член 2*

Добавувачот треба да ги изврши следните работи во рамките на проектот „Локални партнерства за Социјална Инклузија“:

* Обезбедување на услуга – угостителски услуги предвидена со барањето бр: **12-9141/1; 0503-173**

**ЦЕНА НА УСЛУГИТЕ**

*Член 3*

Вредноста на работите од член 2 на овој договор изнесува максимално **€1.480** (евра), изразени во денарска противвредност согласно курсот на Народна банка на Р.М на денот на исплатата на средствата. Износот на надоместокот е нето-износ.

*Член 4*

Проектот се спроведува во рамки на Оперативната Програма за развој на човечки ресурски 2007-2013, ИПА компонента IV, Грантова шема “Поттикнување Социјална Инклузија“ - *EuropeAid/135-012/M/ACT/MK.* Договорот за грант (бр. на договор: **12-9141/1**) ќе биде спроведен од Секторот за финансирање и склучување договори (CFCD) при Министерство за финансии, Министерство за Труд и Социјална Политика и Асоцијацијата за Демократски Иницијативи (ADI). Проектот е финансиран од Европската Унија (EU) и е ослободен од данокот на додадена вредност (ДДВ). Согласно ова, износот од член 3 е нето износ и не го вклучува ДДВ.

Набавувачот ќе му ги достави на добавувачот и на надлежниот орган (Министерство за финансии) потребните документи за спроведување на постапката за поврат од ДДВ при промет на добра и услуги во земјата.

**ПЛАЌАЊЕ**

*Член 5*

Плаќањето на средствата од член 3 од овој Договор ќе се извршува по добивањето на фактурите за обезбедената услуга. Средствата ќе се префрлат на сметката на добавувачот во ....................... банка, број .............................

**ИСПОРАКА**

*Член 6*

Услугата предмет на овој Договор ќе се испорачува во периодот април-јули 2016.

**ПРАВА И ОБВРСКИ НА НАБАВУВАЧОТ**

*Член 7*

Набавувачот е должен навремено да ги исплаќа договорените износи.

Набавувачот, граѓанско или правно лице одредено од набавувачот има право на проверка на квалитетот на реализацијата на услугата предмет на овој Договор.

Набавувачот го задржува правото да ја откаже услугата со несоодветен квалитет, да бара замена на истата и доколку таа не се обезбеди, набавувачот има право да го раскине овој Договор.

**ПРАВА И ОБВРСКИ НА ДОБАВУВАЧОТ**

*Член 8*

Добавувачот е должен:

1. Да ја обезбеди потребната услуга врз основа на член 2 од овој Договор.
2. Навреме да ги извршува обврските од овој Договор.
3. Да го известува набавувачот за текот на обезбедување на услугата.

**КАЗНЕНИ ОДРЕДБИ**

*Член 9*

Доколку добавувачот не ја испорача делумно или целосно договорената услуга од член 2, а набавувачот е временски принуден да ја има истата, набавувачот го задржува правото истата да ја набави од друг добавувач, при што евентуалната разлика во цена и останатите трошоци паѓаат на товар на добавувачот - потписник на овој Договор.

Во случај на неиспорака на услугите од член 2 од овој Договор, добаву­ва­чот се обврзува да плати затезна камата, согласно важечките законски прописи, за период до враќање на уплатените парични средства.

**ЗАВРШНИ ОДРЕДБИ**

*Член 10*


За сè што не е предвидено со овој Договор, важат одредбите од Законот за облигациони односи.

*Член 11*

Во случај на спор кој не може да се реши спогодбено помеѓу договорните страни, ќе решава надлежниот суд во Гостивар.

*Член 12*

Договорот е составен во 4 (четири) еднообразни примероци од кои по 2 (два) примерока по потпишувањето и заверката добиваат набавувачот и добавувачот.

**Асоцијација за демократска иницијатива**

|  |  |  |  |
| --- | --- | --- | --- |
|  | |  | **…….** |
| Лулзим Хазири,  Извршен директор |  |  | ………….,  претседател |